Rúrí

Þuríður Rúrí Fannberg (almennt bara kölluð Rúrí, fædd 1951) er íslensk myndlistarkona sem er þekkt fyrir ýmis útilistaverk eins og Regnbogann við flugvöllinn í Keflavík og Fyssu í Grasagarðinum í Reykjavík. Hún er einnig þekkt fyrir innsetningar eins og Glerregn sem sýnt var vorið 2001 í Listasafni Íslands og PARADÍS? – Hvenær? sem sýnt var á Kjarvalsstöðum.

Verk hennar eru hugmyndafræðilegs eðlis, en þau eru sett fram með margvíslegri tækni, svo sem skúlptúr, innsetningar, margmiðlunarverk, gjörningar, bókverk, kvikmyndir, myndbönd, hljóðverk, blönduð tækni tölvuvædd og gagnvirk verk.
Listaverk hennar hafa verið sýnd á alþjóðlegum vettvangi, m.a. víða í Evrópu, í Ameríku og Asíu.

Menntun 
Rúrí er fædd í Reykjavík. Frá 1971-74 var hún í námi við Listaháskólann í Reykjavík. Á árunum 1974-75 nam hún svo málsmíði við Tækniskólann í Reykjavík. Frá 1976-78 lærði hún ný miðlun í De Vrije Academie Psychopolis, Den Haag, Hollandi.

Ferill 
Fyrsti gjörningur Rúríar var Gullinn bíll sem hún framdi árið 1974 í þeim tilgangi að vekja fólk til umhugsunar um lífsgæðakapphlaupið. Gjörninginn fluttu Rúrí, B. Gylfi Snorrason og óþekktir þátttakendur úr hópi áhorfanda. Hún gekk með sleggju á gullhúðaða bensbifreið í Austurstræti og hrópaði: „þú þræll ég vil ekki þjóna þér“. Aðra gjörninga eftir Rúrí má nefna skúlptúr í Gallerí SÚM í Reykjavík 1975 og tillögu um breytingu á íslenska þjóðbúningnum til að laga hann að nútíma þjóðfélagsháttum 1. desember 1975. Þá klæddist hún íslenskum kvenbúningi, ísaumuðum bandaríska fánanum, á fjölmennum hátíðarfundi í Háskólabíói. 

Rúrí hefur hlotið fjölda verðlauna og viðurkenninga fyrir verk sín. Hún hlaut fyrstu verðlaun í keppni um skúlptúr við Flugstöð Leifs Eiríkssonar og einnig fyrir skúlptúr í Grasagarðinum Laugardal.

Árið 2003 var Rúrí fulltrúi Íslands á Feneyjartvíæringnum og sýndi þar verk sitt Archive-endangerded waters sem er gagnvirk fjöltækniinnsetning, óður til nátturúnnar og hugleiðing um gildi hennar í nútímanum.

Rúrí fékk riddarakross þann 17. júní 2008 fyrir framlag til íslenskrar og alþjóðlegrar myndlistar.

Helstu opinberu verk 

 Blik / Reflections, Tetralogi (verk í fjórum þáttum),2011.Reykjavík Hotel Natura
 Hlið, minnisvarði, 2003. Gufunesgarður
 Ljósstafir, 1998. Árbæjarkirkja
 Brynnir, 1995. Grasagarðurinn Laugardal
 Stuðlar, 1990. Háskólabíó
 Tileinkun til Sigríðar í Brattholti, 2002. Hafnarfjörður, Iðnskóli Hafnarfjarðar
 Klakabönd, 2007. Bláa Lónið
 Regnbogi, 1991. Flugstöð Leifs Eiríkssonar
 Helgun, 2000. Í fjórum eyjum umhverfis Ísland, Skrúði, Hellisey, Flatey á Breiðafirði og Grímsey.
 Kuopio, Finnlandi: Kuopio Observatorium,1995. Maria Jotuni Park
 Helsinki, Finnlandi: Time Concrete, 1986. Hämeenlinna
 Wanås, Knislinge, Svíþjóð: Observatorium, 1992. Wanås Foundation
 Munchen, Þýskaland: Aqua – Silence, 2009. Seven Screens,höfuðstöðvar Osram
 Ercolano, Ítalíu: Terra Vivax, 2005. útilistasafninu Creator Vesevo,Þjóðgarði Vesuvius

Helstu sýningar: 

 1998 Paradís? – Hvenær?, Kjarvalsstöðum, Reykjavík                          
 2006 Tileinkun, gjörningur og innsetning í Almannagjá, Þingvöllum           
 2009 AQUA – Silence, Seven Screens, Osram Art Projects, Munchen, Þýskalandi      
 2012 Rúrí – Yfirlitssýning, Listasafn Íslands. Reykjavík, Christian Schoen         
 2013 Archive- Endangered Waters, Nordic Cool 2013,The Kennedy Center, Washington DC, febrúar 2013

Gagnrýni og viðtöl 
Eftirfarandi var skrifað í Fréttablaðinu 14. mars 2012 í sambandi við yfirlitssýningu Rúríar í Listasafni Íslands: 

Í ávarpi Katrínar Jakobsdóttur við opnun sýningar á verkum Rúríar i Listasafni Íslands, 2. mars 2012, segir meðal annars:     

Í viðtali við Rúrí í Fréttatímanum 2. mars 2012 segir hún: “Vissulega er ég pólitísk en það er pólitík í víðum skilningi, allt sem við kemur mannlegu samfélagi,“[...] „Ég held að það sé hlutverk listarinnar að tendra athyglina.“

Tilvísanir

Heimildir 
 http://ruri.is/is/2130-2/ sótt 11. október 2013
 Fréttatíminn, 3. árgangur, 9. tölublað (02.03.2012) bls.26
 Ásmundur Ásmundsson. Fréttablaðið, 14. mars 2012
 Framlag listamanns til samfélagsumræðu. Mennta- og menningarmálaráðuneytið, 7.3.2012, sótt 11. okt. 2013 af http://www.menntamalaraduneyti.is/radherra/raedur/2012/03/07/nr/6689

Tenglar 
 Hlutverk listarinnar er að tendra athyglina-Fréttatíminn
 Vefsíða Rúrí 

Íslenskir myndlistarmenn

Íslenskar konur